Hampshire

**Hampshire** (čita se *Hempšir*) je historijski, ceremonijalni i nemetropolitanski county na 
jugu Engleske.

## Geografija

Hampshire leži na jugu regije Jugoistočna Engleska. Ima površinu od 3,770 km², na kojoj živi 1,759,726 stanovnika.

On graniči sa zapada sa Countyem Dorset, sa sjeverozapada sa Countyem Wiltshire, sa sjevera sa Countyem Berkshire, sa sjeveroistoka sa Countyem Surrey, sa istoka sa Countyem West Sussex i sa juga sa Kanalom La Manche.

Grad Winchester je administrativni centar Hampshira.

Hampshir je administrativno podjeljen na 11 distrikta: Basingstoke and Deane, City of Winchester, East Hampshire, Eastleigh, Fareham, Gosport, Hart, Havant, New Forest, Rushmoor, Test Valley i dvije unitarne jedinice Portsmouth i Southampton.

Hampshir se geografski može podjeliti na četiri fizička područja. Široki pojas vapnenačkih brda visokih do 240 metara, prostire se po sredini od istoka prema zapadu. Duž sjevera i juga prostire se pojas tercijarne gline, pijeska i šljunka, često pokriven vrištinom i šumom. Po istoku prostire se visoravan Weald, sa tipičnim stjenovitim brdima i dolinama, koje prelaze granicu Hampshira.
Obalni pojas na jugu formiran je od vapnenačkih stijena iz tercijara, tu se nalazi tjesnac Solent koji razdvaja Otok Wight.

Teritorij historijskog i današnjeg countya ponešto se razlikuju, jer su u historijskom bili i gradovi Bournemouth i Christchurch, koji su danas dio Dorseta i Otok Wight, koji je danas samostalni 
County Isle of Wight.

## Historija

Po Hampshiru postoje brojni nalazi iz prahistorije, među njima oni iz naselja iz brončanog doba na 
Otoku Wight i mala farma kod sela Quarley. Iz željeznog doba ima ostataka gradina;  Danebury i Hengistbury Head. Trgovina sa evropskim kopnom tokom kasnog brončanog i starijeg željeznog doba najvjerojatnije se odvijala preko Hengistbury Heada i ChristchurchaZa rimskih vremena, duž njihovih puteva niknula su naselja Silchester (*Calleva Atrebatum*),Winchester]] (*Venta Belgarum*) i Southampton (*Clausentum*), kao i brojne vile po sjeverozapadu.

Krajem 5. i početkom 6. vijeka u taj kraj su provalili Saksonci i Juti. Prvi put se spominje kao Hampshire 755. u Anglosaksonskoj kronici, kao jezgro moćne Kraljevine Wessex, sa prijestolnicom Winchester. Iako je pretrpio ozbiljno od napada Vikinga, Tokom kasnog srednjeg vijeka.

Hampshir je uživao relativno miran život, uz povremene napade Vikinga. Puno ozbiljniji upad napravili su Francuzi1377., tom su prilikom razorili Newport na Otoku Wight. Zbog tog je podignuto nekoliko zamkova; Odiham, Portchester i Winchester.

Srednjovijekovne manufakture Hempšira proizvodile su vunene tkanine koje su se izvozile iz Southamptona, koji je istovremeno bio i uvozna luka za vino. 
Čitav Hampshir bio je od 676. sve do 1927. jedna dijeceza podvrgnut Biskupskoj stolici Winchestera, tek tad su se odvojili Guildford i Portsmouth i postali samostalne dijeceze. Ostatci nekadašnjih samostana mogu se naći u Beaulieu, Netleyu, Romseyu i Winchesterskoj katedrali.

## Privreda

Hampshire je oduvijek bio poljoprivredni kraj, danas su glavne grane uzgoj krava muzara i proizvodnja kukuruza. 
Povrtlarstvo ima samo lokalnu važnost, i to između Southamptona i Portsmoutha. Još uvijek postoje i velike površine šuma kao što je New Forest, bivše kraljevsko lovište (danas nacionalni park).

Portsmouth i Gosport su jedni od britanskih glavnih pomorskih centara, a Southampton je najveća putnička luka. Nafta se rafinira u Fawleyu. Za privredu je značajan turizam, poznata ljetovališta su Southsea i otok Hayling.

Najveći dio većih gradova ima i nešto industrije od pivovara do metalurških pogona.

## Reference

## Vanjske veze

* Hampshire County Council